Exposició 'Dones sindicalistes en la història'
01 de juliol de 2024 19:00

La regidoria de Polítiques d'Igualtat, en col·laboració amb UGT del País Valencià i el Consell de les Dones, organitza l'exposició  "Dones sindicalistes en la història", que es podrà visitar de l'1 al 12 de juliol, al Centre Sociocultural en horari de matí. Aquesta exposició ja s'ha mostrat en diversos municipis de la comarca amb gran èxit.

La inauguració tindrà lloc el dilluns 1 de juliol a les 19.00 de la vesprada i comptarà amb les intervencions de Marta Andrés Peiró (regidora de Polítiques d'Igualtat) i Pilar Tarragón Maicas (Secretària General d'UGT a la comarca).

L'objectiu d'aquesta exposició és fer visible el paper de la dona en tots els àmbits de la vida, també en el món laboral i en el sindical. Aquesta exposició mostra el passat i el present de la lluita duta a terme per dones sindicalistes.

"Sense les dones no hi ha democràcia, i sense les dones no hi ha sindicalisme"